বিশ্বজিৎ ঘোষ, কলকাতা: অবসাদের চিকিৎসার জন্য বছর ৪১-এর রণদীপ বসু নিজেই গাড়ি চালিয়ে গত তিন এপ্রিল পৌঁছে গিয়েছিলেন সল্টলেকের এক চিকিৎসাকেন্দ্র, ইউএমএ নলিনী মেরি ক্লিনিক অ্যান্ড রিসার্চ ইনস্টিটিউটে৷ যদিও, তিনি জানতেন না যে, তাঁকে বেসরকারি ওই চিকিৎসাকেন্দ্রে অবসাদের চিকিসার জন্য যেতে হচ্ছে৷ কারণ, তিনি চিকিৎসা করাতে চাইছিলেন না৷ যে কারণে, তাঁকে এমনই বোঝানো হয়েছিল যে, বিবাহের জন্য পাত্রীর আত্মীয়দের সঙ্গে সেখানে তাঁকে দেখা করতে যেতে হচ্ছে৷